《小重山 端午》
清代·纪映淮

闲窗独坐病馀身。惊闻画鼓闹，在河津。始知节届佩符辰。

彩丝系，输与少年人。

一岁一番新。年光催短鬓。暗伤神。感时怀古欲沾巾。

湘江渺，何处吊灵均。

作者简介：纪映淮（1617～1691？）明末清初女诗人。字冒绿，小字阿男，江南上元（今江苏南京）人，纪映钟之妹，莒州杜李室，其夫抗清被戮，映淮守寡以终，著有《真冷堂词》。